open-index/open-wikipedia-markdown huggingface dataset:
Saigonin kaunotar

**Saigonin kaunotar** () on Victor Flemingin ohjaama yhdysvaltalainen romanttinen draamaelokuva vuodelta 1932, jonka pääosissa ovat Clark Gable, Jean Harlow, Gene Raymond ja Mary Astor. Sivuosissa ovat muun muassa Donald Crisp ja Tully Marshall.

Elokuvan käsikirjoitti John Lee Mahin Wilson Collisonin samannimisen näytelmän pohjalta. Alkuperäistä näytelmää esitettiin New Yorkissa 2. tammikuuta 1928. *Saigonin kaunotar* sai ensi-iltansa Yhdysvalloissa 22. lokakuuta vuonna 1932 ja Suomeen elokuva tuli teattereihin esitykseen vajaat vuoden myöhemmin, 10. syyskuuta vuonna 1933. Elokuva on mustavalkoinen ja 83 minuutin mittainen. Tuotantoyhtiönä oli Metro-Goldwyn-Mayer. *Saigonin kaunotarta* nykyään pidetään klassikkona.

## Juoni

Olosuhteet ovat karut Dennis Carsonin (Clark Gable) Indokiinassa sijaitsevilla (Vietnam) kumiplantaaseilla pölyävän kuivan monsuunituulen aikana. Viimeisin vene yläjuoksulta tuo Carsonille ei-tervetulleen vieraan: Vantinen (Jean Harlow), joka on lutka Saigonista. Vantine toivoo välttävänsä poliisia ja jäädä jonkun kautta maahan. Mutta Carson, alun perin mielenkiinnoton, pian antaa periksi Vantinen liialliselle viehätysvoimalle. Kun maanmittari Gary Willis (Gene Raymond) sairastuu malariaan ja hänen tyrmäävä vaimonsa Barbara (Mary Astor) ilmaantuu, sateet alkavat ja intohimo virrata kuin vesi...

## Näyttelijät

## Muuta

Alun perin Greta Garbon olisi pitänyt näytellä Vantine Jeffersonin roolin, mutta käsikirjoitus koki äärimmäisen uudelleen kirjoituksen ja rooli uudelleenlaadittiin Jean Harlowille.

*Saigonin kaunotar* oli Metro-Goldwyn-Mayerin yksi suurimmista kassamagneeteista ilmestymisvuonnaan *[[Grand Hotel (elokuva)|Grand Hotel]]in*, *[[Punatukkainen Lilli|Punatukkaisen Lilli]]n* ja *[[Sinun tahtosi mukaan]]* ohella.

Elokuva uudelleenfilmatisointiin vuonna 1953 nimellä *[[Mogambo]]*, jonka ohjasi John Ford ja pääosissa ovat myös Clark Gable, joka näyttelee saman roolin 21 vuoden jälkeen, Ava Gardner, joka näyttelee Harlowin roolin, sekä Grace Kelly, joka näyttelee Astorin roolin. *Saigonin kaunotar* oli toinen kuudesta Harlowin ja Gablen yhteistyöstä.

Vuonna 2006 *Saigonin kaunotar* valittiin "kulttuurisesti, historiallisesti tai esteettisesti merkittävänä" elokuvana säilytettäväksi Yhdysvaltain kongressin kirjaston National Film Registryssä.

## Aiheesta muualla
*
*
*''Saigonin kaunotar'' Filmsite.orgissa
*''Saigonin kaunotar'' Movie Divassa
*''Saigonin kaunotar'' Rotten Tomatoesissa
*''Saigonin kaunotar'' Allmoviessa
London MC

**London MC** on suomalainen eurodance-artisti. London MC:n takana on englantilaismies, joka tunnetaan myös nimellä  **MC Scholar**, jota hän käyttää muun muassa Beats and Stylesin kanssa tekemässä kappaleessa "Dance, Dance, Dance!". London MC on Beats and Stylesin "luoma" eurodanceprojekti, joka syntyi, kun Beats and Styles halusi valmistaa eurodancelevyn.

London MC on toistaiseksi julkaissut vain yhden albumin *[[Euro Party]]*, jolta suurimmaksi hitiksi nousi "What Is My Name?" -kappale. London MC:llä on kaksi musiikkivideota: "What Is My Name?" ja "You by My Side". Vuonna 2009 London MC palasi takaisin "Sexy ladies" -biisillään.
C. Thomas Howell

**Christopher Thomas Howell** (s. 7. joulukuuta 1966 Los Angeles, Kalifornia, Yhdysvallat) on yhdysvaltalainen näyttelijä. Hänet tunnetaan muun muassa elokuvista *[[Outsiders – kolmen jengi]]* (1983), *[[Punainen vaara (vuoden 1984 elokuva)|Punainen vaara]]* (1984), *[[Grandview USA – Pieni kaupunki, suuret unelmat]]* (1984), *[[Liftari (vuoden 1986 elokuva)|Liftari]]* (1986), *[[Kesän maku (vuoden 1990 elokuva)|Kesän maku]]* (1990), *[[Gettysburgin taistelu (elokuva)|Gettysburgin taistelu]]* (1993), *[[Fatal Affair]]* (1998), *[[Hillsiden kuristaja]]* (2004) ja *[[Hoboken Hollow]]* (2005). Howell tunnetaan erityisesti ''Criminal Minds – FBI-tutkijat'' -sarjan Viikatemiehenä joka tappoi Aaron Hotchenrin (Thomas Gibson) ex-vaimon, Haleyn. Hän esiintyi sarjassa neljännen kauden lopussa ja viidennen puoleenväliin.

## Palkinnot
* Young Artist Award (1984)

## Yksityiselämä
Howell oli naimisissa näyttelijä Rae Dawn Chongin kanssa vuosina 1989–1990. Nykyisin hän on naimisissa Sylvie Andersonin kanssa. Heillä on kolme lasta (s. 1993, 1997 ja 2001).

## Aiheesta muualla
*
Euro Party

**Euro Party** on suomalaisen eurodance -artisti London MC:n toistaiseksi ainut albumi. Albumin julkaisi Sony BMG ja se julkaistiin vuonna 2005. Albumilta julkaistiin single "What Is My Name?".

## Kappaleet
# 
# 
# 
# 
# 
# 
# 
# 
# 
# 

## Lähteet
Hersheyn-Chasen-koe

**Hershey-Chase-kokeet** olivat joukko Alfred Hersheyn ja Martha Chasen johdolla vuonna 1952 tehtyjä kokeita, joiden avulla vahvistettiin DNA:n olevan geneettinen materiaali.

Hershey ja Chase suorittivat kokeensa viruksella T2-bakteriofagilla. Fagi koostuu geneettistä materiaalia ympäröivästä proteiinikuoresta. Fagi tartuttaa bakteerin kiinnittymällä sen ulompaan kalvoon ja ruiskuttamalla genettisen materiaalin bakteerin sisäpuolelle. 

Hershey palkittiin vuonna 1969 Nobelin lääketieteen palkinnolla yhdessä Max Delbrückin ja Salvador Luriain  kanssa virusten lisääntymismenetelmiin  ja geneettiseen rakenteeseen liittyvästä tutkimuksesta.

## Lähteet
AmigaOS 4

**AmigaOS 4** on AmigaOS-perheeseen kuuluva käyttöjärjestelmä tuoteperhe PowerPC-suorittimella varustettuihin Amiga-tietokoneisiin.

AmigaOS 4 on Hyperion Entertainmentin tekemä uudempi versio PowerPC-prosessorilla laajennetuille Amiga-tietokoneille. AmigaOS 4 on kehitetty Commodoren tekemän 3.1 version pohjalta eikä se käytä Haage&Partner tekemien versioien 3.5 ja 3.9 ohjelmakoodia.

## Katso myös
* AROS
* MorphOS

## Lähteet

## Aiheesta muualla

* AmigaOS 4 viralliset sivut
* Hyperion Entertainment
Metsäorneerot

**Metsäorneerot** (*Cranioleuca*) on orneerojen heimoon kuuluva lintusuku. Suvussa on 20 lajia.

## Lajit
* Bolivianorneero (*Cranioleuca henricae*)
* Cuzconorneero (*Cranioleuca marcapatae*)
* Harmaapääorneero (*Cranioleuca semicinerea*)
* Jokiorneero (*Cranioleuca vulpecula*)
* Kaneliorneero (*Cranioleuca pallida*)
* Kettuorneero (*Cranioleuca vulpina*)
* Oliivihuppuorneero (*Cranioleuca subcristata*)
* Oliiviselkäorneero (*Cranioleuca obsoleta*)
* Perunorneero (*Cranioleuca baroni*)
* Punanaamaorneero (*Cranioleuca erythrops*)
* Rikkitäpläorneero (*Cranioleuca sulphurifera*)
* Ruosteselkäorneero (*Cranioleuca berlepschi*)
* Suomurintaorneero (*Cranioleuca muelleri*)
* Tepuiorneero (*Cranioleuca demissa*)
* Tuhkakulmaorneero (*Cranioleuca curtata*)
* Valkokulmaorneero (*Cranioleuca antisiensis*)
* Valkolakkiorneero (*Cranioleuca albiceps*)
* Valkopääorneero (*Cranioleuca albicapilla*)
* Viirulakkiorneero (*Cranioleuca hellmayri*)
* Viirupääorneero (*Cranioleuca pyrrhophia*)

## Lähteet
Karl-Friedrich Haas

**Karl-Friedrich Haas** (28. heinäkuuta 1931 – 12. elokuuta 2021) oli saksalainen pikajuoksija ja olympiamitalisti. Hänen päämatkansa oli 400 metriä.

Haas saavutti Helsingin 1952 olympialaisissa pronssia 4&nbsp;×&nbsp;400 metrin viestijuoksussa, jossa Saksan joukkueen loppuaika oli 3.06,6. Henkilökohtaisella 400 metrin matkalla hän sijoittui neljänneksi ajalla 47,0. Bernin EM-kilpailuissa 1954 hän saavutti viestissä hopeaa loppuajalla 3.08,8 ja sijoittui 400 metrillä neljänneksi ajalla 47,8. Melbournen 1956 olympialaisissa hän voitti 400 metrillä hopeaa ajalla 46,8 oltuaan loppukilpailussa vielä sata metriä ennen maalia viimeisenä. Viestissä Saksa sijoittui neljänneksi ajalla 3.08,2. Tukholman EM-kilpailuissa 1958 Haas saavutti viestissä hopeaa ajalla 3.08,2 sekä 400 metrillä pronssia ajalla 47,0.

## Lähteet

* 
* 
* 

### Viitteet
Khalid Fuhami

**Khalid Fuhami** (, s. 25. joulukuuta 1972 Casablanca, Marokko) on marokkolainen maalivahtivalmentaja ja entinen jalkapallomaalivahti.

## Valmennusura
Fuhami nimitettiin toukokuussa 2014 Marokon maajoukkueen maalivahtivalmentajaksi.

## Saavutukset
*Afrikan-mestaruus hopea: 2004
*Romanian cup: 2000
*Romanian-mestaruus: 2000
*Afro-Aasian Cup: 1994
*Marokon-mestaruus: 1993
*Afrikan Mestarien liiga: 1992

## Aiheesta muualla
* National Football Teams 
* Khalid Fuhami Atlas-Lions.comissa
Ira Murchison

**Ira Murchison** (6. helmikuuta 1933 – 28. maaliskuuta 1994) oli yhdysvaltalainen pikajuoksija ja olympiavoittaja.

Murchison sivusi vuoden 1956 aikana kolmasti 100 metrin juoksun maailmanennätystä. Hän juoksi ajan 10,2&nbsp;s sekä Comptonissa 1. kesäkuuta että Los Angelesissa 29. kesäkuuta. Willie Williams paransi elokuussa Berliinissä maailmanennätystä 0,1 sekuntia mutta päivää myöhemmin myös Murchison juoksi samassa paikassa ajan 10,1&nbsp;s.

Murchison voitti kultaa 4 × 100 metrin viestijuoksussa Melbournen 1956 olympialaisissa. Yhdysvallat paransi yli 20 vuotta vanhaa maailmanennätystä aikaan 39,5&nbsp;s. Henkilökohtaisella 100 metrillä Murchison sijoittui neljänneksi ajalla 10,6&nbsp;s; mitalit menivät kahdelle hänen maanmiehelleen sekä Australian Hector Hoganille.

Vuonna 1963 Murchison sijoittui São Paulossa käydyissä Pan-Amerikan kisoissa 100 metrillä pronssille ajalla 10,62&nbsp;s.

## Lähteet

* 
* 
* 
*
Leamon King

**Leamon King** (13. helmikuuta 1936 – 23. toukokuuta 2001) oli yhdysvaltalainen pikajuoksija ja olympiavoittaja.

King sivusi lokakuussa 1956 Kaliforniassa kahdesti 100 metrin juoksun maailmanennätystä. Hän juoksi ajan 10,1&nbsp;s sekä Ontariossa 20. lokakuuta että Santa Anassa 27. lokakuuta. Kuukautta myöhemmin Melbournen olympialaisissa hän pääsi juoksemaan vain 4&nbsp;×&nbsp;100 metrin viestijuoksun, jonka Yhdysvallat voitti maailmanennätysajalla 39,5&nbsp;s; edellisellä ennätyksellä oli ikää yli 20 vuotta.

## Lähteet

* 
* 
*
Lego Belville

**Lego Belville** on lähinnä tytöille suunnattu Lego-tuotesarja, joka  tuli markkinoille vuonna 1994. Sarjan palikoissa käytetään muista seteistä poikkeavia värejä kuten vaaleanpunaista ja purppuraa. Belville-tuotesarjan hahmot ovat suurempia kuin minihahmot, ja niissä on nivelet.

## Alateemat
Lego Belville -tuotesarjan alateemoja ovat
*Fairy-Tale 
*Fairytales 

## Aiheesta muualla
* Lego Belville -setit (Brickset)
Wes Scantlin

**Wesley Reid Scantlin** (s. 9. kesäkuuta 1972 Kansas City, Missouri, Yhdysvallat) on post-grunge-yhtye Puddle Of Muddin laulaja-kitaristi. Hän on esiintynyt myös duona Alice in Chains -yhtyeen kitaristin Jerry Cantrellin kanssa sekä Carlos Santanan *[[All That I Am]]* -albumilla.

Wes Scantlinin esikuvia ovat olleet muun muassa AC/DC, Nirvana, Van Halen ja Led Zeppelin. 

## Aiheesta muualla
*Rock-is-life -haastattelu englanniksi
Jesse Mashburn

**Jesse William Mashburn** (s. 14. helmikuuta 1933) on entinen yhdysvaltalainen pikajuoksija ja olympiavoittaja.

Mashburn voitti Méxicossa käydyissä Pan-Amerikan kisoissa 1955 kultaa 4&nbsp;×&nbsp;100 metrin viestijuoksussa ajalla 3.07,2 sekä pronssia 400 metrin juoksussa ajalla 46,3. Melbournen 1956 olympialaisissa hän voitti kultaa 4&nbsp;×&nbsp;100 metrin viestijuoksussa loppuajalla 3.04,8.

## Lähteet
* 
* 
*
Petsenegit

**Petsenegit** olivat Keski-Aasian aroilta lähtöisin ollut turkinsukuinen puolipaimentolaiskansa. Vuonna 860 Petsenegit lähtivät vaeltamaan länttä kohti, nykyisen Ukrainan alueelle, samalla pakottaen siellä aiemmin asuneet unkarilaiset siirtymään Karpaattien yli Tonavan altaan puolelle. Uusilla asuinsijoillaan Donin ja Dnestrin välimaastossa petsenegit joutuivat jatkuviin taisteluihin naapurikansojensa, etenkin slaavilaisten, kanssa.

Kärsittyään tappion Kiovan ruhtinas Jaroslav I:lle petsengit vetäytyivät kohti lounasta, mutta Bysantin armeija tuhosi heidät lopullisesti Aleksios I Komnenoksen johdolla 1091. Jäljelle jääneet petsenegit sulautuivat vähitellen alueen muihin kansoihin.
Helenos

**Helenos** (, ) oli kreikkalaisessa mytologiassa Priamoksen ja Hekaben poika ja Kassandran kaksosveli. Hän oli kuuluisa ennustuskyvystään, mutta hän toimi myös soturina Troijan sodassa.

Pariin kuoleman jälkeen Helenos ajautui riitaa Deifoboksen kanssa siitä, kenelle Helena kuuluisi. Tultuaan lyödyksi hän pakeni Ida-vuorelle, josta kreikkalaiset hänet vangitsivat. Toisen version mukaan hän jätti kaupungin ja liittyi kreikkalaisiin omasta tahdostaan. Vaihtoehtoisesti hän joutui Odysseuksen ansaan tämän haluttua kuulla Helenoksen ennustuksen siitä, miten kaupunki kukistuisi.

Helenos paljasti kreikkalaisten tarvitsevan hankkia Palladionin, tuoda Pelopsin luut Troijaan ja suostutella Neoptolemos liittymään mukaan sotaan. Myöhempien lähteiden mukaan Helenos kertoi Troijan hevosen olevan välttämätön sodan voittamiseksi. Sodan jälkeen Helenos asettui Epeirokseen.

## Lähteet
Kelly Kisio

**Kelvin Wade ”Kelly” Kisio** (s. 18. syyskuuta 1959 Peace River, Alberta) on entinen kanadalainen ammattilaisjääkiekkoilija. Kisio toimii Calgary Hitmenin toimitusjohtajana ja varavalmentajana.

Kisio pelasi NHL:ssä 761 ottelua. Uransa aikana hän pelasi joukkueissa Detroit Red Wings, New York Rangers, San Jose Sharks ja Calgary Flames.

Hän pelasi kauden 1982–1983 HC Davosissa Sveitsissä. Siellä hän teki 38 ottelussa 49 maalia ja 32 syöttöä. Maaliskuun 1983 alussa Kisio teki sopimuksen Detroit Red Wingsin kanssa ja pelasi seurassa loppu kauden. Kesällä 1986 Detroit myi Kision yhdessä kahden muun pelaajan kanssa Rangersiin, josta se sai vaihdossa maalivahti Glen Hanlonin. Joulukuussa 1987 Kisiosta tehtiin Rangersin kapteeni. Hän oli Rangersin kapteeni kolmen ja puolen vuoden ajan, kunnes 30. toukokuuta 1991 Minnesota North Stars valitsi hänet . Minnesota vaihtoi Kision kuitenkin San Jose Sharksin Shane Churlaan neljä päivää myöhemmin. San Josessa Kisio pelasi vuoteen 1993 asti. Hän siirtyi vapaana agentti elokuussa 1993 Calgary Flamesiin, jossa pelasi uransa loppuun.

Kisio lopetti uransa Calgary Flamesissä vuonna 1995 ja liittyi Flamesin kykyjenetsijäksi. Kaudella 1998–1999 hänet nimitettiin Calgary Hitmenin toimitusjohtajaksi. Hitmenin omistaa Calgary Flames. Kision toimitusjohtajakaudella Hitmenit ovat joka vuosi selviytyneet play-offeihin, voittaneet kaksi keskustan divisioonan mestaruutta ja vuonna 1999 Western Hockey Leaguen.

Kisiolla ja hänen vaimollaan Lindalla on kolme lasta.

## Lähteet
* 
* 
* 
* Kisio nhlalumni.comissa 
* Kisio Rangersin kotisivuilla
Louis Jones

**Louis Jones** (15. tammikuuta 1932 – 3. helmikuuta 2006) oli yhdysvaltalainen pikajuoksija ja olympiavoittaja.

"Lou" Jones juoksi Méxicossa käydyissä Pan-Amerikan kisoissa 18. maaliskuuta 1955 uuden maailmanennätyksen 400 metrin juoksussa. Hänen aikansa 45,4&nbsp;s oli 0,4 sekuntia parempi kuin George Rhodenin vuonna 1950 juoksema entinen ennätys. Los Angelesissa 30. kesäkuuta 1956 Jones paransi maailmanennätystä aikaan 45,2&nbsp;s. Melbournen 1956 olympialaisissa hän oli voittajasuosikki ja johti loppukilpailua ensimmäiset 300 metriä mutta putosi lopulta viidenneksi ajalla 48,1&nbsp;s. Olympiakultaa hän voitti 4&nbsp;×&nbsp;100 metrin viestijuoksussa loppuajalla 3.04,8.

## Lähteet
* 
* 
* 
*
Carole Quinton

**Carole Quinton** (s. 11. heinäkuuta 1936) on entinen brittiläinen yleisurheilija ja olympiamitalisti. Hänen päälajinsa oli 80 metrin aitajuoksu.

Quinton saavutti Kansainyhteisön kisoissa Cardiffissa 1958 hopeaa 80 metrin aitajuoksussa myötätuulituloksella 10,77&nbsp;s. Myöhemmin samana vuonna Tukholman EM-kilpailuissa hän saavutti 4 × 100 metrin viestijuoksussa hopeaa ajalla 46,0&nbsp;s sekä sijoittui 80 metrin aitajuoksussa neljänneksi ajalla 11,0&nbsp;s. Rooman 1960 olympialaisissa hän saavutti aitajuoksussa hopeaa ajalla 10,9&nbsp;s ja juoksi ensimmäisen osuuden viestissä, jossa Britannian joukkue hylättiin.

## Lähteet

* 
* 
* 
*
Gisela Birkemeyer

**Gisela Birkemeyer** (o.s. **Köhler**, 22. joulukuuta 1931 – 26. maaliskuuta 2024 Berliini) oli itäsaksalainen yleisurheilija ja olympiamitalisti. Hänen päälajinsa oli 80 metrin aitajuoksu.

Gisela Birkemeyer, silloiselta nimeltään Köhler, saavutti Melbournen 1956 olympialaisissa hopeaa 80 metrin aitajuoksussa ajalla 10,9&nbsp;s. Lisäksi hän sijoittui kuudenneksi sekä 200 metrin juoksussa ajalla 24,3&nbsp;s että 4 × 100 metrin viestijuoksussa ajalla 47,2&nbsp;s. Tukholman EM-kilpailuissa 1958 Birkemeyer saavutti aitajuoksussa pronssia ajalla 11,0&nbsp;s. Rooman 1960 olympialaisissa hän saavutti aitajuoksussa niin ikään pronssia ajalla 11,0&nbsp;s.

Birkemeyer voitti vuosina 1951–1964 yhteensä 40 DDR:n mestaruutta eri yleisurheilulajeissa. Hän juoksi kaksi virallista maailmanennätystä 80 metrin aitajuoksussa ja lisäksi seitsemän virallista maailmanennätystä eri viestijuoksumatkoilla DDR:n joukkueessa tai Saksojen yhteisessä joukkueessa.

## Lähteet

* 
* 
* 

### Viitteet
Christa Stubnick

**Christa Stubnick** (o.s. **Seliger**, 12. joulukuuta 1933 Gardelegen – 13. toukokuuta 2021 Borken) oli itäsaksalainen pikajuoksija ja olympiamitalisti.

Seliger saavutti Melbournen kesäolympialaisissa 1956 hopeaa sekä sadan että kahdensadan metrin juoksussa. Lyhyemmällä matkalla hänen loppuaikansa oli 11,7&nbsp;s ja pidemmällä 23,7&nbsp;s. Molemmilla matkoilla hän hävisi Australian Betty Cuthbertille. Hän oli mukana myös 4 × 100 metrin viestijuoksussa, jossa Saksan joukkue sijoittui kuudenneksi ajalla 47,2&nbsp;s. Tukholman EM-kilpailuissa 1958 Stubnick saavutti 100 metrillä pronssia ajalla 11,8&nbsp;s ja sijoittui 200 metrillä viidenneksi ajalla 25,7&nbsp;s. Stubnick kuoli 87-vuotiaana 13. toukokuuta 2021.

## Lähteet
* 
* 
* 
* 

### Viitteet

## Aiheesta muualla

*
Roquefort

**Roquefort** (oksitaaniksi **ròcafòrt**) on ranskalainen lampaan raakamaidosta valmistettu sinihomejuusto. Juusto on lieriön muotoinen, noin 10 cm paksu ja halkaisijaltaan 18–20 cm, ja se painaa 2,5–3,0 kg. Juustomassa on valkoista tai norsunluunväristä, murenevaa ja hieman kosteaa. Sen sisällä on vihreänharmaita homeen muodostamia juovia. Juustolla ei ole lainkaan kuorta, joten se pakataan yleensä metallifolioon. Roquefort on voimakkaan makuista ja tuoksuista.

## Valmistus
Roquefortiin käytettävä maito on peräisin Aveyronin departementista ja sen lähiympäristöstä eteläisestä Ranskasta. Sen on oltava *Lacaune*-rotuisten lampaiden käsittelemätöntä täysmaitoa. Maito juoksetetaan viimeistään 48 tunnin kuluttua lypsämisestä. Siihen istutetaan ''Penicillium roqueforti'' -homeen itiöitä, jotka ovat peräisin Roquefort-sur-Soulzonin alueen luolista. Juustomassa sekoitetaan, rikotaan ja valutetaan ennen sen laittamista muottiin. Juusto kuivasuolataan, ja lopuksi se siirretään kypsymään luolaan. Juustoa kypsytetään vähintään 90 päivää. Lopullinen kypsyminen tapahtuu Combalou-vuoren luolissa Roquefort-sur-Soulzonin alueella. Luolat pysyvät tasaisen viileinä ja kosteina kalkkikivikalliossa olevien halkeamien aiheuttaman ilmavirran johdosta. Juustoa kypsytetään ensin vähintään kaksi viikkoa ilman pakkausta, jotta *Penicillium roqueforti* pääsee kasvamaan siinä riittävästi. Sen jälkeen juustot pakataan kääreisiin, ja kypsyminen jatkuu anaerobisesti. Juustojen varastointi, leikkaaminen ja pakkaaminen saa tapahtua vain Roquefort-sur-Soulzonin alueella.

## Suojattu alkuperänimitys
Roquefortilla on EU:n alkuperäsuoja, joten vain rajatulla alueella ja tietyllä tavalla valmistettua juustoa saa myydä sen nimisenä. Roquefort sai tämän suojan ranskalaisista juustoista ensimmäisenä, vuonna 1925.

## Lähteet

## Aiheesta muualla
Hildrun Laufer

**Hildrun Laufer** (o.s. **Claus**, s. 13. toukokuuta 1939) on entinen itäsaksalainen pituushyppääjä ja olympiamitalisti.

Hildrun Claus saavutti Rooman 1960 olympialaisten pituushypyssä pronssia tuloksella 621&nbsp;cm. Hän voitti neljänneksi sijoittuneen länsisaksalaisen Renate Junkerin kahdella senttimetrillä. Belgradin EM-kilpailuissa 1962 hän sijoittui kuudenneksi tuloksella 612&nbsp;cm. Tokion 1964 olympialaisissa hän kilpaili avionimellään Laufer ja sijoittui pituushypyssä seitsemänneksi tuloksella 624&nbsp;cm.

## Lähteet

* 
* 
* 

## Weblinks
Johanna Hübner

**Johanna Hübner** (o.s. **Lüttge**, 20. maaliskuuta 1936 Gebesee – 14. marraskuuta 2022 Leipzig) oli itäsaksalainen kuulantyöntäjä ja olympiamitalisti.

Johanna Lüttge sijoittui kuulantyönnössä neljänneksi Tukholman EM-kilpailuissa 1958 tuloksella 15,19&nbsp;m. Rooman 1960 olympialaisissa hän saavutti hopeaa tuloksella 16,61&nbsp;m. Kultaa voittaneelle Tamara Pressille hän hävisi 71 senttimetriä. Belgradin EM-kilpailuissa 1962 hän kilpaili sukunimellä Hübner ja sijoittui kuulantyönnössä neljänneksi tuloksella 15,97&nbsp;m.

## Lähteet

* 
* 
* 

### Viitteet
Rantasalmi (yritys)

**Rantasalmi Oy** on maailman vanhin teollinen hirsitalojen valmistaja. Yhtiö hakeutui konkurssiin 28. syyskuuta 2010. Vuonna 2011 varpaisjärveläinen Lameco LHT Oy osti Rantasalmi Oy:n Rantasalmi Hirsitalot-tuotemerkin ja koko sen teollisen tuotannon. Lameco LHT Oy jatkaa hirsitalotuotantoa vanhoissa Rantasalmi Oy:n tiloissa Rantasalmella.

## Rantasalmi-konsernin historia
Rantasalmi Oy:n perusti Osmo Ruotsalainen vuonna 1946. Metsäliitto (Metsä-Serla) osti yrityksen vuonna 1975 ja vuonna 1995 Pertti Karhinen. Vuosina 1997–2000 Rantasalmi Oy oli Finndomon hallussa. Sittemmin omistajaksi tuli jälleen Pertti Karhinen. Canelco Capital kuului aivan viime vaiheessa Rantasalmi Oy:n omistajiin.

## Lähteet
Marija Pisareva

**Marija Pisareva** (9. huhtikuuta 1934 – 10. joulukuuta 2023) oli neuvostoliittolainen korkeushyppääjä ja olympiamitalisti.

Pisareva saavutti Melbournen 1956 olympialaisten korkeushypyssä hopeaa tuloksella 167&nbsp;cm. Hän hävisi maailmanennätystä parantaneelle yhdysvaltalaiselle Mildred McDanielille yhdeksällä senttimetrillä ja jakoi hopeamitalin brittiläisen Thelma Hopkinsin kanssa.

## Lähteet
* 
* 
### Viitteet
Pillerinpyörittäjä (romaani)

**Pillerinpyörittäjä** on Katariina Sourin kirjoittama teos, joka on ilmestynyt 2010 Tammen kustantamana. 

*Pillerinpyörittäjä* on Sourin kuudes romaani. Aiemmat hän on kirjoittanut nimellä Kata Kärkkäinen. Teos pohjautuu Sourin vuonna 1998 Ylelle tekemään kuunnelmaan. Kirjan ilmestyessä Sourilla on teokseen liittyvä samanniminen taidenäyttely Helsingissä 4-kuusi-galleriassa.

Todellisuuteen perustuva kertomus odotti kirjoittamista Sourin pöytälaatikossa parikymmentä vuotta. Idea siihen juontuu Sourin Playboy-vuosiin, jolloin Sourin (silloin Kärkkäinen) kuvan nähnyt amerikkalainen Edward-niminen mies alkoi kirjoittaa hänelle kirjeitä uskoessaan heidän tavanneen jossain toisessa ajassa. Miehen kuoleman jälkeen paljastui, että tämä oli testamentannut Sourille lantakuoriaiskorun, Skarabee-aiheisen pillerinpyörittäjäriipuksen.

## Tarina
Tarina alkaa, kun kuolemansairaaksi tuomittu Iisa yllättäen paranee. Sopeutuminen uuteen tilanteeseen ei suju ongelmitta, eikä apua ole edes nuoresta poikaystävästä. Taidemaalarin työkään ei enää tuota iloa. 

Tarinaan lomittuvat lentomatkalla olevat Ben ja Oscar, joiden väkinäisistä keskusteluista alkaa paljastua Oscarin elämän ongelmia. Oscar kertoo jokaisessa elämässään kohtaamastaan naisesta, joka aina kuolee ennen häntä mutta jonka hän tällä kertaa päättää pelastaa ottamalla kohtalon omiin käsiinsä. Oscar suosittelee Benille luettavaksi kirjoittamaansa romaania karjankasvattaja Rigelistä, joka vaalii kuolleen vaimonsa muistoa oudolla ja muiden mieltä hämmentävällä tavalla. Myös Rigel taistelee kuolemaa vastaan, mutta hänet leimataan syylliseksi ja murhaajaksi. Ben pitää tarinaa epäuskottavana ja keksii ratkaisun Oscarin kohtalonkierteeseen. 

Sourin romaani kurkistaa historiaan, ja sen henkilöt pyrkivät hallitsemaan omaa kohtaloaan etsiessään iankaikkista elämää.

## Lähteet

## Aiheesta muualla
*''Pillerinpyörittäjä'' Tammen sivustolla 
*''Pillerinpyörittäjä'' Kirjavideolla
Goldmanin alue

Algebrassa kokonaisaluetta *R* sanotaan **Goldmanin alueeksi**, jos sen osamäärien kunta on *R*-modulina äärellisviritteinen. Sanotaan myös, että alkuideaali *P* on **Goldmanin ideaali**, jos *R*/*P* on Goldmanin alue.

## Lähteet
* http://at.yorku.ca/cgi-bin/bbqa?forum=ask_an_algebraist;task=show_msg;msg=3200.0001
* http://www.math.upenn.edu/~chai/602f06/hw602f06/jacobson_ring.pdf
Rantaorneerot

**Rantaorneerot** (*Certhiaxis*) on orneerojen heimoon kuuluva lintusuku.

## Lajit
* Rantaorneero (*Certhiaxis cinnamomeus*)
* Valkovatsaorneero (*Certhiaxis mustelinus*)

## Lähteet

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006)
Mustajärvi

**Mustajärvi** voi tarkoittaa seuraavia asioita:

## Kylä
*Mustajärvi, kylä Orimattilassa
*Mustajärvi, kylä Parkanossa
*Mustajärvi, kylä Ruovedellä

## Järvi
*Mustajärvi, järvi Enontekiöllä
*Mustajärvi, järvi Evijärvellä
*Mustajärvi, järvi Hollolassa
*Mustajärvi, järvi Hyrynsalmella
*Mustajärvi, järvi Hämeenlinnassa
*Mustajärvi, järvi Isojoella
*Mustajärvi, järvi Jyväskylän Härkölahdella
*Mustajärvi, järvi Jyväskylän Kettulanmäellä
*Mustajärvi, järvi Jämsän Hassissa
*Mustajärvi, järvi Jämsän Juokslahdella
*Mustajärvi, järvi Kannuksessa
*Mustajärvi, järvi Kemiössä
*Mustajärvi, järvi Kittilässä
*Mustajärvi, järvi Konnevedellä
*Mustajärvi, järvi Korpilahdella
*Mustajärvi, järvi Kristiinankaupungissa
*Mustajärvi, järvi Kuhmoisten Myllykylässä
*Mustajärvi, järvi Kuhmoisten Pirttikulmalla
*Mustajärvi, järvi Kuopiossa
*Mustajärvi, eteläisempi kahdesta samannimisestä järvestä Kuusamossa
*Mustajärvi, pohjoisempi kahdesta samannimisestä järvestä Kuusamossa
*Mustajärvi, järvi Loimaalla
*Mustajärvi, järvi Mikkelissä
*Mustajärvi, järvi Mäntyharjun Haimissa
*Mustajärvi, järvi Mäntyharjun Kinnissä
*Mustajärvi, järvi Mäntyharjun Varpaisissa
*Mustajärvi, järvi Orimattilassa
*Mustajärvi, järvi Oriveden Hanhilahdella
*Mustajärvi, järvi Parkanon ja Karvian rajalla
*Mustajärvi, järvi Padasjoella
*Mustajärvi, järvi Petäjävedellä
*Mustajärvi, järvi Raaseporissa
*Mustajärvi, järvi Raumalla
*Mustajärvi, järvi Ruoveden Mustajärven kylässä
*Mustajärvi, järvi Ruoveden Rontonmaalla
*Mustajärvi, järvi Salon Perniössä
*Mustajärvi, järvi Sastamalassa
*Mustajärvi, järvi Sastamalan ja Lavian rajalla
*Mustajärvi, järvi Sastamalan Mustajärvenkulmalla
*Mustajärvi, järvi Sastamalan Peräkunnassa
*Mustajärvi, järvi Suodenniemellä
*Mustajärvi, järvi Vesilahdessa

## Muu luontokohde
*Mustajärvi, suo Eurassa
*Mustajärvi, suo Evijärvellä
*Mustajärvi, suo Haminassa
*Mustajärvi, kuivatettu järvi Laitilassa

## Henkilö
*Jenni Mustajärvi (s. 1986), suomalainen laulaja, Pate Mustajärven tytär
*Markus Mustajärvi (s. 1963), suomalainen poliitikko
*Pate Mustajärvi (1956–2025), suomalainen muusikko

## Katso myös
* Iso Mustajärvi, useita järviä
* Pikku Mustajärvi, järvi Ruovedellä
* Vähä Mustajärvi, useita järviä
* Valkea Mustajärvi, järvi Hämeenlinnassa
* Mustjärv, järvien nimi Virossa
Kukonkorallipuu

**Kukonkorallipuu** (*Erythrina crista-galli*) on suurikukkainen eteläamerikkalainen puu, jota kasvatetaan koristekasvina puistoissa. Se on Argentiinan ja Uruguayn kansalliskukka. Se kasvaa normaalisti 5–8 m korkeaksi, ja rungon halkaisija tyvessä on noin puoli metriä. Muiden hernekasvien tavoin kukonkorallipuunkin juuristossa elää ilmasta typpeä sitovia bakteereja. 

## Lähteet
Toril Moi

**Toril Moi** (s. 1953 Norja) on norjalainen kirjallisuustieteen professori ja feministi. Hän on *James B. Duke Professor of Literature and Romance Studies* -professuurin haltija Duke Universityssä.

Aikaisemmin Moi on toiminut ranskan kielen lehtorina Oxfordin yliopistossa ja feministisen tutkimuksen keskuksen johtajana Bergenin yliopistossa Norjassa. Hän tutkii feminististä teoriaa ja naisten kirjallisuutta sekä kirjallisuuden, filosofian ja estetiikan yhtymäkohtia. 

Moin kirja *Sexual/Textual Politics: Feminist Literary Theory* (1985) on suomennettu vuonna 1990 nimellä *Sukupuoli, teksti, valta: feministinen kirjallisuusteoria*.

## Teokset
### Suomennettu teos
* 

### Kirjoittajana
*Henrik Ibsen and the Birth of Modernism: Art, Theater, Philosophy (Oxford: Oxford University Press, August 2006)
*Sexual/Textual Politics: Feminist Literary Theory (London: Methuen, 1985; 2nd 

*What Is a Woman? And Other Essays (Oxford: Oxford University Press, 1999)

### Toimittajana
*French Feminist Thought (Oxford: Blackwell, 1987)
*Julia Kristeva: The Kristeva Reader (New York: Columbia University Press, 1986)

## Aiheesta muualla
*Toril Moi Duken yliopiston sivustolla
At the Gates of Utopia

__NOTOC__
**At the Gates of Utopia** on italialaisen metalliyhtyeen Stormlordin toinen albumi, joka julkaistiin marraskuussa 2001. Levyn kappaleesta "I Am Legend" on tehty musiikkivideo.

## Kappaleet
#
#
#
#
#
#
#
#
#

## Kokoonpano
* Cristiano Borchi – laulu
* Pierangelo Giglioni – kitara
* Francesco Bucci] – bassokitara
* David Folchitto – rummut
* Simone Scazzocchio – kosketinsoitin

## Lähteet

## Aiheesta muualla
* 
*
Oikukas kuolema

**Oikukas kuolema** () on José Saramagon vuonna 2005 ilmestynyt romaani. Teos oli Saramagon oma suosikki hänen tuotannossaan. Erkki Kirjalaisen suomennos ilmestyi Tammen Keltaisessa kirjastossa vuonna 2008.

## Vastaanotto

Veijo Hietala kirjoitti *[[Turun Sanomat|Turun Sanomissa]]*, että teos ei ole niinkään perinteinen juoniromaani kuin elämänfilosofinen tutkielma, jota hallitsee Saramagon vahva kertojanääni. *[[Helsingin Sanomat|Helsingin Sanomissa]]* Jan Blomstedt kirjoitti, että Saramago onnistuu kertomisen taidollaan yhdistämään viisauden ja mielikuvituksellisen leikin.

## Lähteet

## Aiheesta muualla
* Bollig, Ben: Hold the grim reaper. *The Guardian* 10.2.2008. 
* Palttala, Reija: Oikukas kuolema. *Savon sanomat* 31.8.2008. 
* Womack, Philip: Death at Intervals*. New Humanist* 2008. 
* Wood, James: Death takes a Holiday. *The New Yorker* 27.10.2008.
Lothar Milde

**Lothar Milde** (s. 8. marraskuuta 1934 Halle) on itäsaksalainen yleisurheilija ja olympiamitalisti. Hän oli ensimmäinen neljä EM-mitalia saavuttanut kiekonheittäjä.

Milde saavutti ensimmäisen arvokisamitalinsa Belgadin EM-kilpailuissa 1962, kun hänen tuloksensa 55,47&nbsp;m riitti pronssimitaliin. Budapestin EM-kilpailuissa 1966 itäsaksalaiset saavuttivat kolmoisvoiton. Milde sijoittui pronssille tuloksella 56,80&nbsp;m ja voitti neljällä senttimetrillä puolalaisen Edmund Piątkowskin. Méxicon 1968 olympialaisissa Milde ylsi maansa kiekonheittäjistä ainoana mitaleille; hän sai hopeaa tuloksella 63,08&nbsp;m. Ateenan EM-kilpailuissa 1969 hän saavutti pronssia tuloksella 59,34&nbsp;m ja jätti neljän senttimetrin erolla tšekkoslovakialaisen Ludvík Daněkin mitalien ulkopuolelle. Helsingin EM-kilpailuissa 1971 Milde saavutti tuloksella 61,62&nbsp;m uransa neljännen EM-mitalin, väriltään hopeaa.

## Lähteet
* 
* 
*
Siegfried Pachale

**Siegfried Pachale** (s. 24. lokakuuta 1949) on entinen itäsaksalainen kiekonheittäjä.

Pachale sijoittui Rooman EM-kilpailuissa 1974 kiekonheitossa neljänneksi tuloksella 61,20&nbsp;m. Hän hävisi pronssimitalisti Ricky Bruchille 80 senttimetriä.  Montréalin 1976 olympialaisissa Pachale sijoittui viidenneksi tuloksella 64,24&nbsp;m.

## Lähteet
* 
* 
* 

### Viitteet
The Kiss of Dawn

**The Kiss of Dawn** on suomalaisen rockyhtyeen HIMin vuonna 2007 julkaisema single. Kappale löytyy Venus Doom -albumilta ja Digital Versatile Doom -livealbumilta. Kappale on omistettu Ville Valon itsemurhan tehneelle ystävälle.

## Lähteet
Puun pintakäsittely

Puuta voidaan pintakäsitellä päällystämällä se jollakin tai imeyttämällä siihen jotakin pintakäsittelyainetta. Puun väriä voidaan myös muuttaa polttamalla. Puun lämpökäsittely ei kuitenkaan ole pintakäsittelyä, koska se vaikuttaa koko puukappaleen ominaisuuksiin.

* **Petsaus**: Petsi värjää puun imeytyessään siihen
* **Lakkaus**: Lakkaamalla puuhun saadaan läpinäkyvä suojaava kalvo
* **Maalaus**: Puuta voidaan maalata erilaisilla öljy-, muovi-, keitto-, tai maitomaaleilla
* **Öljyäminen**: Esimerkiksi pellavaöljy ja risiiniöljy soveltuvat puun pintakäsittelyyn
* **Vahaus**: Puuta voidaan käsitellä erilaisilla puuvahoilla
* **Polttaminen**: Puun pintaa voidaan tummentaa kuumentamalla sitä voimakkaasti
Maorisodat

**Maorisodat** olivat joukko konflikteja Britannian ja Uuden-Seelannin alkuperäisväestön eli maorien välillä vuosina 1845–1872. Waitangin sopimus oli taannut maoriheimojen oikeudet omiin alueisiinsa, mutta maorit olivat alkaneet myydä maitaan uudisasukkaille. Tästä syystä Britannia sääti lain, jonka mukaan Uudessa-Seelannissa maata sai myydä vain kruunulle. Uudisasukkaat eivät olleet tähän tyytyväisiä, vaan alkoivat asuttaa maorien alueita ostamatta niitä. Maorit vastustivat toimintaa ja myöhemmin osapuolten välille syttyi sota.

## Yhteenotot

Ensimmäinen yhteenotto tapahtui 1843, kun Uuden-Seelannin Eteläsaarella sijaitsevan Nelsonin kaupungin asukkaat yrittivät vallata lisää maata. Maorit tappoivat heistä 22 Wairaun verilöylyssä. Lipputankosota käytiin 1845 Pohjoissaarella, ja siitä alkoi varsinainen sota. Vaikka Pohjoissaaren yhteenotossa oli kyse eri maoripäälliköiden välienselvittelyistä, britit ottivat siihen osaa kannattamiensa heimopäälliköiden puolella. Tämä johti uudisasukkaiden tekemien hyökkäysten sarjaan, joita Britannia tuki joukoillaan.

Vaikka maorien etuna oli alueen tuntemus, heillä ei ollut toivoa lyödä paljon suurempia brittijoukkoja ensimmäisissä yhteenotoissa. Tästä syystä maorit luopuivat melko nopeasti väkivallasta ja kompromissiratkaisuna oli, että brittien lait tulivat voimaan vain kaupungeissa, ja maorit hallitsivat muita alueita. 

Vuonna 1859 Uuden-Seelannin eurooppalaisväestö oli kasvanut 60&nbsp;000 henkeen, eli heitä oli suurin piirtein yhtä paljon kuin maoreja. Väestön yhä kasvaessa uudisasukkaat alkoivat taas painostaa maoreja ja valtasivat lisää maata. Maorien keskuudessa nousi kuningasliike, joka ajoi maorien yhdistämistä samanlaisen monarkian alaisuuteen kuin Britanniassa oli. Tämä liike kävi taistelua brittejä vastaan 1860-luvulla. Sotatoimet johtivat maorikoulujen lopettamiseen.

Viimeiset yhteenotot olivat Te Kootin sota ja Titokowarun sota. Vaikka nämä olivat varsinaisen sodan viimeiset yhteenotot, konfliktit jatkuivat eri muodoissa aina vuoteen 1916 saakka.

## Seuraukset

Britit rankaisivat maoreja kapinoinnista ja ottivat haltuunsa 16&nbsp;000 neliökilometriä maata. Vaikka osa näistä maa-alueista myytiin tai annettiin takaisin, suurinta osaa ei palautettu. Maiden menetyksellä oli suuri vaikutus paikallisten maoriheimojen talouteen ja elämäntapaan. Kiistat maa-alueista jatkuvat vielä nykypäivänäkin ja tapauksia käsitellään edelleen oikeudessa.

## Lähteet

*New Zealand Wars
*New Zealand's 19th-century wars
*New Zealand Wars (1845–1872) 
*1827 - 1899 Origins & The New Zealand Wars
*
L. Lowry Mays

**Lester Lowry Mays** (24. heinäkuuta 1935 Houston, Texas – 12. syyskuuta 2022 San Antonio, Texas) oli yhdysvaltalainen liikemies ja yritysjohtaja. Hän toimi perustamansa Clear Channel Communicationsin toimitusjohtajana ja johtokunnan puheenjohtajana vuoteen 2004 saakka.

Mays toimi pankkiirina vuoteen 1972 asti, jolloin hän perusti San Antonio Broadcasting Companyn ja hankki ensimmäisen radioasemansa. Pian tämän jälkeen Mays osti myös sanantoniolaisen WOAI-aseman, josta tuli yhtiön ensimmäinen niin sanottu Clear Channel -asema. Nykyään yhtiöllä on 1&nbsp;200 radio- ja 41 televisioasemaa Yhdysvalloissa ja toimintaa 66 eri maassa.

L. Lowry Mays nimettiin Radio Hall of Fameen vuonna 2004.

## Lähteet
Ambianit

**Ambianit** olivat belgikansa, jolla sanottiin olleen 10&nbsp;000 aseistettua miestä vuoden 57 eaa. Julius Caesarin Belgican sotaretken aikana. He alistuivat Caesarin valtaan. Heidän maansa sijaitsi Samaran laaksossa (nykyinen Somme); ja heidän pääkaupunkinsa *Samarobriva*, myöhemmin *Ambiani* ja *Civitas Ambianensium*, on arveltu olevan nykyinen Amiens. He osallistuivat suureen kansannousuun roomalaisia vastaan, mikä on kuvattu seitsemännessä kirjassa Caesarin *[[Gallian sota (kirja)|Gallian sota]]* -teoksessa.

## Lähteet
Hartmut Losch

**Hartmut Losch** (11. syyskuuta 1943 – 26. maaliskuuta 1997) oli itäsaksalainen kiekonheittäjä.

Losch saavutti Budapestin EM-kilpailuissa 1966 kiekonheitossa hopeaa tuloksella 57,34&nbsp;m. Myös kilpailun muut mitalit menivät samaan maahan. Méxicon 1968 olympialaisissa Losch sijoittui neljänneksi tuloksella 62,12&nbsp;m. Ateenan EM-kilpailuissa 1969 hän voitti kultaa tuloksella 61,82&nbsp;m. Helsingin EM-kilpailuissa 1971 hän sijoittui viidenneksi tuloksella 60,86&nbsp;m. Viimeisen kerran hän osallistui arvokisoihin Münchenin 1972 olympialaisissa mutta jäi karsintaan tuloksellaan 56,54&nbsp;m.

## Lähteet
* 
* 
*
Detlef Thorith

**Detlef Thorith** (27. syyskuuta 1942 Koszalin – 17. heinäkuuta 2019 Frankfurt am Main) oli itäsaksalainen kiekonheittäjä.

Thorith voitti kiekonheitossa kultaa Budapestin EM-kilpailuissa 1966 tuloksella 57,42&nbsp;m. Hän voitti maanmiehensä Hartmut Loschin kahdeksan senttimetrin turvin ja Lothar Milde varmisti itäsaksalaisten kolmoisvoiton. Münchenin 1972 olympialaisissa Thorith sijoittui kuudenneksi tuloksella 62,42&nbsp;m.

## Lähteet
* 
* 

### Viitteet
Saint Mary Cayon

**Saint Mary Cayon** on yksi Saint Kitts ja Nevisin 14:stä kunnasta. Se sijaitsee Saint Kittsin saarella ja sen keskus on Cayon ja muita kyliä ovat Lodge, Ottley’s, Little Italy, Spooner’s ja Keys. Kunnan pinta-ala on 15 km² ja asukasluku 3&nbsp;374 (vuonna 2001). Sen rajakunnat ovat Christ Church Nichola Town, Trinity Palmetto Point ja Saint Peter Basseterre.
Christ Church Nichola Town

**Christ Church Nichola Town** on yksi Saint Kitts ja Neviksen 14:stä kunnasta. Se sijaitsee Saint Kittsin saaren itärannikolla ja sen keskus on Nichola Town. Muita kyliä ovat Bourryeux, Lodge Village, Mansion, Molyneux (suurin kylä) ja Phillips. Kunnan pinta-ala on 18 km² ja väkiluku 2&nbsp;059 (vuonna 2001). Kunnan rajanaapureita ovat Saint John Capesterre, Saint Thomas Middle Island, Trinity Palmetto Point ja Saint Mary Cayon.
Vääräkosken kanava

**Vääräkosken kanava** sijaitsee Heinävedellä Heinäveden reitin varrella Kermajärven ja Joutsenveden välillä. Kanava rakennettiin vuosina 1903–1905 samaan aikaan kun Heinäveden reitille rakennettiin myös Kerman, Vihovuonteen ja Pilpan kanavat. Vääräkosken kanavan pituus on 240 metriä, ja siinä ei ole sulkuja, eli kyseessä on avokanava. Alusten suurin sallittu leveys on 7,1 metriä, syväys 1,8 metriä ja mastonkorkeus 9,5 metriä.

Kanavassa on jyrkkä kaarre, joka yhdessä voimakkaan virtauksen kanssa haittaa alusten liikennöintiä. Aiemmin liikennettä ohjasi vahti vuonna 1910 valmistuneesta tornista käsin. Nykyään liikennettä ohjataan automaattisilla liikennevaloilla ja itsepalveluohjauksella.  Lisäksi sitä voidaan ohjata kaukokäytöllä Vihovuonteen kanavalta. 

## Lähteet
* Suomen kanavat: Vääräkosken kanava

### Viitteet
Väätämönsalmen kanava

**Väätämönsalmen kanava** sijaitsee Mikkelissä entisen Anttolan kunnan alueella Louhiveden ja Luonterin välisellä reitillä. Suluttoman kanavan pituus on 600 metriä ja se rakennettiin 1834 ruoppaamalla paikalla ollut salmi kanavaksi. Suurin sallittu alusten leveys kanavassa on 11,8 meträ, syväys 2,4 metriä ja mastonkorkeus 12,0 metriä.

Väätämönsalmen kanavan kautta kulki ensimmäinen laivareitti Mikkelistä Saimaalle. Vuonna 1836 liikenne siirtyi kulkemaan Vuolteen kanavan kautta ja 1874–1877 uusi reitti avattiin Kirkkotaipaleen ja Varkaantaipaleen kanavien kautta.

Kanavan yli johtaa Mikkelin ja Imatran väliseen kantatiehen 62 kuuluva Väätämönsalmen silta.

## Lähteet
* Suomen kanavat: Väätämönsalmen kanava

## Aiheesta muualla
Stig Fredriksson

**Stig Algot Bengt Fredriksson** (3. syyskuuta 1929 Porvoo – 25. marraskuuta 2008 Porvoo) oli taidemaalari. 

Fredriksson opiskeli Vapaassa Taidekoulussa 1944–1949, Suomen Taideakatemian koulussa vuosina 1947–1948. Vuonna 1958 hän oli viisi kuukautta kansainvälisellä taideleirillä Portugalissa. 
Fredriksson oli ahkera yhdistysihminen. Hän toimi muun muassa Suomen Taiteilijaseurassa, Kordelinin säätiössä ja oli jäsenenä valtion kuvataidetoimikunnassa. 

Fredrikssonin töitä oli esillä ensimmäisen kerran vuonna 1947, ja hänen ensimmäinen yksityisnäyttelynsä oli Porvoossa vuonna 1951. Sittemmin hän on pitänyt näyttelyitä 2000-luvun alkuun saakka niin Helsingissä kuin Porvoossakin. 

Fredrikssonin töissä on pallon muodolla ollut keskeinen osa sen jälkeen kun hän päätyi abstraktiin taiteeseen. Lempinimeksi hänelle vakiintui Boll-Fredriksson. 

Fredrikssonin töitä ovat hankkineet monet kokoelmat, kuten Ateneumin ja Amos Andersonin taidemuseot.  

## Julkisia teoksia
*Meren ääressä, 1959, Äänekosken virastotalo
*Hamskär, 1966, Borgå gymnasium
*Vedessä, Pauligin tehdas, Hki
*Eläin, Grankulla Samskola
*Tyttö ui käsipohjaa, Social- och kommunalhögskolan, Hki
*Omenapuu, Mäntsälän vanhustentalo

## Lähteet

*
Beetlehem-kirkko

**Beetlehem-kirkko** oli ruotsalaisen metodistiseurakunnan kirkkorakennus Turussa Eerikinkadun ja Käsityöläiskadun kulmauksessa. Se purettiin vuonna 1971.

Turun ruotsalainen metodistiseurakunta sai tontin itselleen vuonna 1911 senaatin päätöksellä. Kyseinen seurakunta oli perustettu jo 1887 ja oli siitä asti toiminut seurakuntalaisten kodeissa, Richterin talossa Multavierulla sekä parissa huoneistossa Kristiinankadun varrella. He olivat keränneet jatkuvasti varoja voidakseen rakennuttaa oman kirkkorakennuksen.

Seurakunnan pappina toimi tuolloin Walter Hülphers, joka oli nuoruudessaan saanut arkkitehtikoulutuksen. Seurakunnassa elänyt perimätieto kertookin kirkon olevan nimenomaan hänen käsialaansa, ja virallisen kirkon piirtäjän August Krookin väitetään vain viimeistelleen ja puhtaaksipiirtäneen suunnitelman.

Kirkon peruskiven muuraus tapahtui elokuussa 1911, ja kahdeksan kuukauden kuluttua voitiin jo pitää kirkon vihkiäisjumalanpalvelus. Kirkko oli rakennettu pystyhirsistä ja rapattu ulkoa, ja sen urakoi rakennusmestari Anton Salviander. Ulkopuolelta kirkko edusti ruotsalaista vapaakirkkotyyliä, sisältä jugendia. Ikkunoiden lasimosaiikin teki taiteilija Willy Baer, joka teki myös ensimmäisen alttarikuvan, joka korvattiin vuonna 1913 taiteilija Alexandra Frosterus-Såltinin maalaamalla alttaritaululla. Kirkon pääoven yläpuolella oli hiekkakivestä veistetty karitsa, minkä vuoksi osa turkulaisista kutsui kirkkoa 'lammaskirkoksi'.

1970-luvulle tultaessa kirkko oli saneerauksen tarpeessa, samoin tontilla sijainneet puurakennukset. Seurakunnalla ei kuitenkaan ollut varoja välttämättömiin peruskorjauksiin. Se olisi halunnut säilyttää kirkon, mutta rakentaa muun tontin uudelleen. Tämä ei kuitenkaan saanut tukea viranomaisilta, joten tontti päädyttiin myymään rakennusliike Kivikartio Oy:lle. Vastineeksi yhtiö luovutti seurakunnalle vanhainkotitilat Hämeenkatu 4:ään valmistuneesta uudisrakennuksesta ja rakennutti uuden kirkkorakennuksen samalle Hämeenkadun tontille Arkkitehtitoimisto Lukander & Vahteran suunnittelemana. Tähän uuteen Beetlehem-kirkkoon vietiin alttaritaulu ja osa lasimosaiikista, josta loput varastoitiin. Saarnastuoli, alttarikokonaisuus ja kirkonpenkit puolestaan siirrettiin Kristiinankaupungin metodistikirkkoon. Uusi kirkko vihittiin käyttöön maaliskuussa 1971, ja samoihin aikoihin vanha kirkko purettiin ja sen tontti tasoitettiin pysäköintialueeksi.

## Lähteet
* 
* 

### Viitteet
Kiistaton mestari

**Kiistaton mestari** () on ammattinyrkkeilyssä nimitys henkilölle, joka on kaikkien merkittävien liittojen tunnustama senhetkisen painoluokkansa mestari.
 
## Historiaa
Ennen 1960-lukua useimmat mestareista olivat kiistattomia mestareita. Termiä käytettiin kuitenkin harvoin. Kun mestareita oli vain yksi, piti hänet kukistaa, että tuli kiistattomaksi mestariksi. NYSAC (New York State Athletic Commission) ryhtyi tunnustamaan nyrkkeilijöitä kiistattomiksi mestareiksi vuodesta 1920 lähtien. National Boxing Association (NBA) perustettiin vuonna 1921 ja alkoi tunnustaa mestareita vuonna 1927. 

Nyrkkeilyn suosion kasvu Yhdysvaltojen ulkopuolella johti useiden lajiliittojen perustamiseen, joilla oli omat mestarinsa.
Board of European Students of Technology

**Board of European Students of Technology** (**BEST**) on kansainvälinen, epäpoliittinen ja ei-kaupallinen opiskelijajärjestö. BEST:n pääasiallisina tehtävinä on edistää opiskelijoiden kanssakäymistä, toimia opiskelijoiden äänitorvena ja auttaa opiskelijoita työelämään. Toimintaa pyörittävät vapaaehtoisvoimin teknillisten alojen opiskelijat lähes 100 Euroopan teknillisestä yliopistosta. BEST:n virallinen kieli on englanti.

Tällä hetkellä (toukokuu 2014) BEST koostuu 96 paikallisryhmästä 33 eri maassa. Toiminnassa on mukana yli 3400 aktiivista jäsentä.

## Rakenne
### Hallitus
**Hallitus** koostuu kuudesta vuosittain valittavasta jäsenestä. 
* President 
* Treasurer 
* Secretary 
* Vice-president for external services
* Vice-president for internal support
* Vice-president for Local Group support

### Paikallisryhmät

## Yhteistyöjärjestöt
Kehittääkseen toimintaansa, BEST tekee yhteistyötä kahden muun opiskelijajärjestön kanssa:
*bonding-studenteninitiative e.V. (Saksa, 1997 alkaen)
*Canadian Federation of Engineering students (Kanada, 2004 alkaen)

## Aiheesta muualla
*BEST - Board of European Students of Technology
Scott Soames

**Scott Soames** (s. 1946) on yhdysvaltalainen filosofi, joka toimii filosofian professorina Etelä-Kalifornian yliopistossa. Hän on erikoistunut kielifilosofiaan ja analyyttisen filosofian historiaan.

Soames opiskeli kielitiedettä ja filosofiaa Stanfordin yliopistossa ja Massachusetts Institute of Technologyssä (MIT). Hän väitteli tohtoriksi MIT:stä vuonna 1976. Soames on aiemmin opettanut Yalen (1976-1980) ja Princetonin yliopistossa (1980-2004). Hän siirtyi Etelä-Kalifornian yliopistoon vuonna 2004.

Soames on kirjoittanut teoksia ja artikkeleita ennen kaikkea totuuteen, viittaamiseen ja merkitykseen liittyvistä kysymyksistä. Soames tunnetaan Saul Kripken anti-deskriptivistisen kielifilosofisen ohjelman puolustajana ja laajentajana sekä kaksiulotteisten semantiikkojen kriitikkona.

## Julkaisuja

### Teoksia

* 
* 
* 
* 
* 

### Artikkeleita

* 
* 
* 
* 
* 
* 
* 
* 

## Aiheesta muualla

* Scott Soames , USC 
* Scott Soames , Princeton
Tero Karppanen

**Tero Karppanen** (s. 13. syyskuuta 1976) on suomalainen salibandyn pelaaja. 

Karppanen on Salibandyliigan maalintekijätilastossa toisena Sami Nymanin jälkeen. Hän teki liigaurallaan 333 maalia. Karppanen pelasi salibandyliigassa ensimmäisen kerran kaudella 1997–1998. Hän on urallaan saavuttanut MM-hopeaa, Euroopan cupin hopeaa ja Oilersissa pelatessaan kaksi Suomen mestaruutta.

## Lähteet

## Aiheesta muualla
* Salibandyliigan pelaajakortti, Tero Karppanen
A Little Bit Crazy

**A Little Bit Crazy** on suomalaisesta Popeda-yhtyeestä tunnetun kitaristi Costello Hautamäen debyyttialbumi sooloartistina. Se julkaistiin vuonna 1988.

Albumin kaikki kappaleet paitsi W. A. Mozartin "Eine kleine Nachtmusik" ovat Hautamäen käsialaa. Sanoituksissa on ollut apuna Joe Vestich. Levy sai kriitikoilta nuivan vastaanoton, ja myyntilistallakin se oli parhaimmillaan vain sijalla 28. Tuottajaksi piti alun perin tulla Richard Stanley, mutta hän ei kuitenkaan muilta työkiireiltään ehtinyt.

CD-versio levystä ilmestyi vuonna 2003.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Muusikot
* Costello Hautamäki ‎– laulu ja kitara
* Sami Ruusukallio ‎– basso
* Janne Haavisto ‎– rummut

**Vierailijat**
*Safka Pekkonen ‎– koskettimet
* Vesa Hyrskykari ‎– saksofoni
* Torbjörn Hedberg ‎– sähköpiano
* Mika Häkli ‎– urut
* Nalle Lehtonen ‎– trumpetti
* Jyrki Niemi ‎– pasuuna
* Tiina "Toni" Lähteenmäki ‎– taustalaulu

## Lähteet
* Popedan historia
* Epe's Music Shop 
* Discogs
Dagfinn Føllesdal

**Dagfinn Føllesdal** (22. kesäkuuta 1932 Askim, Norja – 1. maaliskuuta 2026) oli norjalainen filosofi, joka toimi Stanfordin yliopiston Clarence Irving Lewis -oppituolin filosofian professorina. Hän oli Oslon yliopiston emeritusprofessori.

Føllesdal opiskeli Harvardin yliopistossa Willard Van Orman Quinen oppilaana. Hän kirjoitti paljon kielifilosofiasta, fenomenologiasta, eksistentialismista ja hermeneutiikasta.

Hän oli Academia Europæan jäsen vuodesta 1989.

## Julkaisuja

* 
* 
* 
* ”Quantification into Causal Contexts”, teoksessa 
* 
* 
* ”Brentano and Husserl on Intentional Objects and Perceptions”, teoksessa 
* 
* ”Explanation of Action”, teoksessa 
* ”Deontic Logic”, yhdessä Risto Hilpisen kanssa, teoksessa 
* ; ”Sartre on Freedom”, teoksessa 
* ”Understanding and Rationality”, teoksessa 
* 
* 
* ”Causation and Explanation: A Problem in Davidson’s View on Action and Mind”, teoksessa 
* *Essentialism and Reference*, teoksessa 
* *Intentionality and Rationality*, teoksessa 
* *Rationalität in Husserls Phänomenologie*, teoksessa 
* 
* mit Jitendra Nath Mohanty, Thomas M. Seebohm (Hgg.): Phenomenology and the Formal Sciences. Contributions to Phenomenology, 8. Dordrecht & Boston: Kluwer, 1991
* 
* ; ”Was ist analytische Philosophie?”, teoksessa 
* 

## Lähteet

## Aiheesta muualla
* Dagfinn Føllesdal , Stanford University